இந்திய அமைதி காக்கும் படை

இந்திய அமைதி காக்கும் படை (Indian Peace Keeping Force; IPKF) 1987இல் இலங்கை இந்தியா கைச்சாத்திட்ட ஒப்பந்தப்படி இலங்கையில் அமைதியை ஏற்படுத்த இந்தியாவினால் அனுப்பப்பட்ட இராணுவமாகும். இந்திய அமைதி காக்கும் படை இலங்கையில் 1987 இன் பிற்பகுதியில் தமது பணிகளை ஆரம்பித்தது. அது இலங்கையில் வந்த காலப்பகுதியில் திலீபன் யாழ்ப்பாணம் நல்லூரில் ஐந்து அம்சக் கோரிக்கைகளை முன்வைத்து உண்ணாவிரதமிருந்து உயிர்துறந்தார். இதுவே விடுதலைப் புலிகளுக்கும் இந்திய அமைதிப்படைகளுக்குமான போருக்கு ஒரு முக்கிய காரணமாக அமைந்தது. பின்னர் மார்ச் 31, 1990 அப்போதைய இலங்கை அதிபர் பிரேமதாசவினால் திருப்பி அனுப்பப்பட்டனர்.
இலங்கை முரண்பாடுகளில் இந்திய அமைதி காக்கும் படை பங்கு இலங்கையிலும் இந்தியாவிலும் விமர்சிக்கப்பட்டது. இது பல மனித உரிமை மீறல்களை நடத்தியது. இதில் பாலியல் பலாத்காரங்கள், பொதுமக்கள் படுகொலைகள் ஆகியன உள்ளடங்கும். பல நடுநிலை அமைப்புகள் இந்திய இராணுவம் குடிமக்களின் பாதுகாப்பில் குறைந்த அக்கறையுடன் செயல்பட்டதாகவும், மனித உரிமைகளை மீறுவதாகவும் சுட்டிக்காட்டியுள்ளன. இது இலங்கை, இந்தியாவிற்குள்ளும், குறிப்பாக தமிழ்நாட்டில் இந்திய அமைதி காக்கும் படை ஒரு ஆக்கிரமிப்பு, அடக்குமுறை படையாக கருதப்பட்ட, கணிசமான கூக்குரலுக்கும் பொதுமக்களின் அதிருப்திக்கும் வழிவகுத்தது.
இந்தியப் படைகள் இலங்கையின் வடகிழக்கு மாகாணத்தில் இருந்த காலத்தில் ஏராளமான பொதுமக்கள் படுகொலைகள், வலுக்கட்டாயமாகக் காணாமற்போகச் செய்தல்ள், பாலியல் வன்புணர்வுகளில் ஈடுபட்டுள்ளனர். யாழ்ப்பாணம் வல்வெட்டித்துறையில் 1989 ஆகஸ்ட் 2, 3, 4 ஆகிய தேதிகளில் இந்திய அமைதிப்படையினரால் 50 இற்கும் மேற்பட்ட தமிழர்கள் படுகொலை செய்யப்பட்ட, வல்வெட்டித்துறை படுகொலை போன்ற சம்பவங்களுக்கு உடந்தையாக இருந்தமையும் இதில் அடங்கும். மேலும் 100 இற்கும் மேற்பட்ட வீடுகள், கடைகள், பிற சொத்துக்களும் எரித்து அழிக்கப்பட்டன.
1987 ஆம் ஆண்டு ஒக்டோபர் 22 ஆம் திகதி இடம்பெற்ற யாழ்ப்பாணம் போதனா வைத்தியசாலைப் படுகொலையானது மற்றொரு குறிப்பிடத்தக்க சம்பவம் ஆகும். வைத்தியசாலைக்கு அருகில் தமிழ் போராளிகளுடன் ஏற்பட்ட மோதலைத் தொடர்ந்து, இந்தியப் படைகள் விரைவாக வைத்தியசாலை வளாகத்திற்குள் நுழைந்து 70 இற்கும் மேற்பட்ட பொதுமக்களை படுகொலை செய்தனர். இந்த பொதுமக்களில் நோயாளிகள், சீருடையில் இருந்த இரண்டு மருத்துவர்கள், மூன்று தாதிகள், ஒரு குழந்தை மருத்துவ ஆலோசகர் அடங்குவர். இப்படுகொலைக்குப் பிறகு மருத்துவமனை முழுமையாக மீளவில்லை.
இந்திய அமைதி காக்கும் படை சிங்கள குடிமக்கள் கொலைக்கு உடந்தையாக இருந்ததாகவும் குற்றம் சாட்டப்பட்டது. திருகோணமலை மாவட்டத்தில் பணிபுரிந்த மதராசுப் படையணி உடந்தையாக இருப்பதாக அப்போதைய இலங்கை அரசு குற்றம் சாட்டியது. இந்திய அதிகாரிகள் பொறுப்பை மறுத்தாலும், அவர்கள் திருகோணமலை மாவட்டத்திலிருந்து மதராசுப் படையணியை விலக்கிக் கொண்டனர்.
1987 அக்டோபரில் இருந்து, விடுதலைப் புலிகளை நிராயுதபாணியாக்குவதற்காக இந்திய அமைதி காக்கும் படை மீது போரைத் தொடங்கியது. இந்த மோதலின் போது, ​​இந்திய அமைதி காக்கும் படை ஆயிரக்கணக்கான தமிழ் பெண்களை பாலியல் வன்புணர்வுக்கு உட்படுத்தியது. இந்திய அமைதி காக்கும் படைஅதிகாரி ஒருவர் இந்த பாலியல் வன்புணர்வுக்கு விளக்கம் அளித்தார்: "வன்புணர்வு ஒரு கொடூரமான குற்றம் என்பதை நான் ஒப்புக்கொள்கிறேன். ஆனால் என் அன்புக்குரியவர்களே, எல்லாப் போர்களிலும் அவை உள்ளன. போர்ச் சோர்வு போன்ற உளவியல் காரணங்களால் அவை இடம்பெறுகின்றன."
ஸ்ரீ பெரும்புதூரில் மே 21, 1991 இல் நடைபெற்ற வாக்குச் சேகரிப்புக் கூட்டம் ஒன்றில் தற்கொலைக் குண்டுதாரியினால் ராஜீவ் காந்தி படுகொலை செய்யப்பட்டார். அத்தற்கொலைப்படை பெண் புலிகள் இயக்கத்தை சேர்ந்தவர் எனச் சொல்லபடுகிறது. இதற்கு இந்தியப் பிரதமர் ராஜீவ் காந்தி இலங்கையில் இந்திய அமைதி காக்கும் படையினை அனுப்பியமை, இந்தியப் படையினரால் ஆயிரக்கணக்கான தமிழ் மக்கள் கொல்லப்பட்டமை, பல தமிழ்ப் பெண்கள் இந்திய இராணுவ வீரர்களால் பாலியல் வல்லுறவுக்கு உட்படுத்தப்பட்டமை ஆகியவை காரணமாக இந்திய நீதிமன்றங்களால் கருதப்படுகின்றது.
இராஜீவ் காந்தி கொலையானது ஓர் துன்பியற் சம்பவம் என விடுதலைப் புலிகளின் அரசியல் ஆலோசகரான அன்டன் பாலசிங்கம் மேலும் விடுதலைப்புலிகள் இயக்கத்தின் தலைவர் பிரபாகரன் இராஜீவ் காந்தி கொலைக்கும் தன் விடுதலை புலிகள் இயக்கத்துக்கும் எந்த தொடர்புமில்லை என பிபிசி தமிழோசைக்கு வழங்கிய செவ்விகளில் கூறியுள்ளார்.